Document ID: 32007R0607

KOMISIJAS REGULA (EK) Nr. 607/2007
(2007. gada 1. jūnijs)
par Padomes Regulas (EK) Nr. 1788/2003 I pielikumā 2006./2007. gadam noteikto valsts references daudzumu sadalīšanu “piegādēs” un “tiešajā tirdzniecībā”
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1788/2003, ar ko nosaka maksājumu piena un piena produktu nozarē (1), un jo īpaši tās 8. panta 4. punktu,
tā kā:
(1)
Regulas (EK) Nr. 1788/2003 6. pantā paredzēts, ka dalībvalstīm jānosaka ražotāju individuālie references daudzumi. Ražotājiem var būt viens vai divi individuālie references daudzumi - viens piegādēm un otrs tiešai tirdzniecībai -, un šos daudzumus no viena references daudzuma otrā var pārvērst pēc ražotāja pienācīgi pamatota pieprasījuma.
(2)
Komisijas 2006. gada 2. jūnija Regulā (EK) Nr. 832/2006 par Padomes Regulas (EK) Nr. 1788/2003 I pielikumā 2005./2006. gadam noteikto valsts references daudzumu sadalīšanu “piegādēs” un “tiešajā tirdzniecībā” (2) ir izklāstīts sadalījums “piegādēs” un “tiešajā tirdzniecībā” laika posmā no 2005. gada 1. aprīļa līdz 2006. gada 31. martam Beļģijai, Čehijai, Dānijai, Vācijai, Igaunijai, Īrijai, Grieķijai, Spānijai, Francijai, Itālijai, Kiprai, Latvijai, Lietuvai, Luksemburgai, Ungārijai, Maltai, Nīderlandei, Austrijai, Polijai, Portugālei, Slovēnijai, Slovākijai, Somijai, Zviedrijai un Apvienotajai Karalistei.
(3)
Saskaņā ar 25. panta 2. punktu Komisijas 2004. gada 30. marta Regulā (EK) Nr. 595/2004, ar kuru paredz sīki izstrādātus noteikumus par to, kā piemērojama Padomes Regula (EK) Nr. 1788/2003, ar ko nosaka maksājumu piena un piena produktu nozarē (3), Beļģija, Čehija, Dānija, Vācija, Igaunija, Īrija, Grieķija, Spānija, Francija, Itālija, Kipra, Latvija, Lietuva, Luksemburga, Ungārija, Nīderlande, Austrija, Polija, Portugāle, Slovēnija, Slovākija, Somija, Zviedrija un Apvienotā Karaliste ir darījušas Komisijai zināmus daudzumus, kas pēc ražotāju pieprasījuma ir neatgriezeniski pārvērsti, sadalot tos piegādēm un tiešajai tirdzniecībai paredzētos individuālos references daudzumos.
(4)
Saskaņā ar Regulas (EK) Nr. 1788/2003 I pielikumu kopējais valsts references daudzums Beļģijai, Dānijai, Vācijai, Francijai, Luksemburgai, Nīderlandei, Austrijai, Portugālei, Somijai, Zviedrijai un Apvienotajai Karalistei 2006./2007. gadam ir lielāks par to kopējo valsts references daudzumu 2005./2006. gadam, un šīs dalībvalstis ir paziņojušas Komisijai par papildu references daudzumu sadalīšanu “piegādēs” un “tiešajā tirdzniecībā”.
(5)
Saskaņā ar Komisijas 2006. gada 22. jūnija Regulu (EK) Nr. 927/2006 par Padomes Regulas (EK) Nr. 1788/2003 1. panta 4. punktā minētās īpašās restrukturizācijas rezerves piešķiršanu (4) papildu references daudzumi, kas atbrīvoti, sākot no 2006. gada 1. aprīļa, attiecībā uz Čehiju, Igauniju, Latviju, Lietuvu, Ungāriju, Poliju, Slovēniju un Slovākiju, tiek piešķirti “piegādēm” attiecīgajos valstu references daudzumos.
(6)
Tāpēc ir lietderīgi noteikt, ka valsts references daudzumi, ko piemēro laika posmā no 2006. gada 1. aprīļa līdz 2007. gada 31. martam un kas noteikti Regulas (EK) Nr. 1788/2003 I pielikumā, jāsadala “piegādēs” un “tiešajā tirdzniecībā”.
(7)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Tas, kā valsts references daudzumus, ko piemēro laika posmā no 2006. gada 1. aprīļa līdz 2007. gada 31. martam un kas noteikti Regulas (EK) Nr. 1788/2003 I pielikumā, sadalīt “piegādēs” un “tiešajā tirdzniecībā”, ir izklāstīts šīs regulas pielikumā.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 1. jūnijā

Labels: 3
17
6